POVIEST ABESINSKE CRKVE 
Dr Kamilo Dočkal 


S poviešću egipatske crkve uzko je povezana poviest abe- 
sinske crkve, koja se može smatrati jednim ogrankom mono- 
fizitne koptske crkve. Ma da se pokrštenje Abesinije zbilo sa- 
mostalno i ma da se monofizitstvo ušuljalo u Abesiniju tek 
malo pomalo, ipak je poviest povezala Abeseniju s Aleksandri- 
jom odnosno s koptskim patrijarom tako, da se te veze unatoč 
nacionalnoj težnji samih Abesinaca sve do najnovijeg vremena 
nisu mogle prekinuti. Patrijar aleksandrijski, koji od 11. sto- 
ljeća stoluje u Kairu, nosi još uviek naslov: »Patrijar Aleksan- 
drije, cielog Egipta, Pentapola, Libije, Etiopije, Nubije i sve 
zemlje, u kojoj je propoviedao sv. Marko«. Vrhovnu glavu abe- 
sinske crkve (Abuna) postavljao je kroz svu poviest monofi-, 
zitski koptski patrijar, i to između monaha iz samostana sv. 
Antonija. 

Unatoč svojoj ovisnosti zadržala je abesinska crkva od sta- 
rine mnoge osebujnosti, tako da joj možemo posvetiti zasebnu 
radnju. Abesinska crkva je jedina kršćanska državna crkva, 
koja se od kršćanskog starog vieka uzdržala gotovo nepromie- 
njena do danas. 


1. Zemljopisni položaj Abesinije 


1. Pod Abesinijom razumievamo skup zemalja južno od 
Egipta, koje se protežu od Nubije do Crvenog mora i od Egipta 
do Modrog Nila (Bahr-el-Asrak) i rieke Havaš. Te zemlje obu- 
hvataju dio iztočne Afrike između 15" i 5" sjeverne širine, te 
35% i 48" iztočne dužine od Greenwicha. To se područje pri- 
bližno poklapa sa starim kršćanskim etiopskim carstvom 
(Manghesta Ityopia), koje je imalo svoje sjedište u Aksumu, pa 
se zato zvalo i aksumsko carstvo, i kojemu je na čelu bio »N a- 
gasi Syon«< ili Negus Syon t. j. kralj sionski, zvan i Negus 
Nagasti, t. j. kralj kraljeva. 

Granice Abesinije nisu bile nekad jasno određene, no posljednjih 
su decenija te granice međunarodnim ugovorima točno označene. Prema 
talijanskim autorima koji se za Abeseniju najviše zanimaju, imade ta 
zemlja danas ove granice. Na sjeveru i sjevero-iztoku graniči 
Abesinija s Eritrejom od Oru Agera, uz rieku Setit do njena utoka u 
Mai Teb. Odavde teče granica uz rieku Mareb sve do rieke Belesa, onda 
do potoka Mai Muna dolinom Sale sve do jezera Assale. Od jezera Assale 
do francuzke Somalije ide granica uzporedno s eritrejskom obalom 60 
do 70 km daleko od mora. S francuzkom Somalijom određena je granica 
francuzko- etiopskim ugovorom od 20, III. 1897. tako, da granica teče 
100 km daleko od zaljeva Tadžura. Prema britanskoj Somaliji dieli da- 

našnju Abesiniju crta od Fulle prema jugo-iztoku do grada Bohotleha i 
talijanske Somalije. Na jugu graniči Abesinija s britanskom kolo- 
nijom Kenya i s talijanskom Somalijom. S Englezkom su uređene gra- 
nice god. 1902. i 1907., a s Italijom 1908. Na zapadu teče granica 
Abesinije od Om Agera uz Modri Nil (Bahr-el-Asrak) do visočine Fa- 
zogli, odavde ravno do Nasserta, gdje čini klin prema englezko-egipat- 
skom Sudanu, a onda zavija jugoiztočno do Lago Rodolfo (Basso Narok)!. 


Prije međunarodnih ugovora mjerila je Abesinija 444.184 
četv. km sa 3 do 4 milijuna žitelja. God. 1935. daju talijanski 
autori zemlji obseg od 1,150.000 četv. km sa 8 do 9 milijuna 
stanovnika. Pravi Abesinci, koji sačinjavaju jezgru stanovni- 
čtva, jesu crno-smeđe puti i pravilno građenog tiela. 

Službeno ime zemljeje Etiopija. Tako je nazivala zemlju 
vlada u Adis-Abebi, a tako su je nazivali i evropski dvorovi. 
Grčka rieč »Aityops« znači čovjeka zagasite puti. Nekad se tim 
imenom nazivahu svi narodi zagasite puti: i pravi crnci i oni 
brončane boje. Kasnije se rabilo samo za ove posljednje. 
Obično se zemlja zove Abesinija. Toime imade zemlja tamo 
od 16. st. Rieč Abesinija potječe od arapske rieči »Habeš«, što 
znači mješavina. Tim se hoće naznačiti mješavina rasa, koje 
živu u zemlji ili možda križanje domaće rase s pridošlim arap- 
skim i crnačkim plemena. Baš radi tog pojma mješavine ne 
vole abesinski rodoljubi ovaj naziv, jer im se čini nečastan, pa 
radije rabe ime Etiopija." 

2. Abesinija je u glavnom gorovita zemlja tvoreći 
sjeverni dio ogromne visočine, koja obuhvata svu iztočnu Afriku 
između korita rieke Nila, obala Crvenog mora i Adenskog za- 
ljeva, te koja visočina počima na jugu s vulkanskim vrhovima 
Kilimandžaro i Kenye. Sa zapada se ova visočina uzpinje malo 
po malo tvoreći mjestimice prostrane visoravni, dok na iztoku 
s velikih strmina naglo pada u nizke brežuljke Samhare i: 


1 Sr. Corrado Rossi, Abessinia, Milano 1935., str. 9—12. — Carlo 
Conti-Rossini, L'Abissinia. Roma 1929. str. 6. 


* Corrado Rossi računa po plemenskoj pripadnosti čistih abesin- 
skih plemena oko 3 milijuna, Galla plemena 4 mil., Somalaca 1 i pol mil., 
te Crnaca, Arapa i Židova oko 500.000. Sr. njegovo djelo: »Abessinia«, 
Milano 1935., str. 126. — Raymond Janin tvrdi, da svih stanovnika u 
Abesiniji imade oko 10 milijuna, od toga po vjeri tek oko polovice 
kršćana, 3 mil. muslimana i 2 mil. pogana, Kršćani stanuju poglavito u 
Tigreji, Šoi, Amhari i Godžamu. Muslimani u krajevima oko Nila i na 
iztoku zemlje, dok pogana ima najviše u Harraru. Sr. »L'Eglise Ethio- 
pičnne« u »L'Unit€ de L'Eglise«. Paris 1935., str. 553. — Naši historičari 
i geografi Dr. Ante Messner-Sporčić i Dr. Grga Novak računaju 3 i pol 
milijuna čistih Abesinaca, 5 mil. semitskih Galla, 1 mil. hamitskih So- 
malaca i Danakila, 1 i pol mil. crnaca, 50.000 Židova i drugih manjih 
skupina. Svega blizu 12 mil., no dodaju, da je broj nesiguran, jer se po- 
pisivanje pučanstva težko obavlja i jer broj pučanstva radi bolesti i 
oskudice jako varira. Sr. Hrv. Enciklopedija, Zagreb 1941., str, 12 ss. 
— Carlo Conti-Rossini u svom stručnom djelu: »L'Abissinia« (Roma 
1829) — ma da je dugo vremena boravio u Abesiniji — ne zna točno 
odrediti broj stanovnika, nego veli, da ih može biti od 5 do 8 milijuna, 
a po nekima 10 milijuna i više (str. 48). 

Adala. Brojne rieke i duboke rječne doline diele abesinsku 
visočinu u brojne visoravni, koje su radi dubine riečnih dolina 
i vijugavosti rieka slične otocima. Visoravni se uzpinju od sje- 
vera prema jugu i od zapada prema iztoku do visine od popreko 
2000 m. 


Visočina počima na sjeveru visoravnima Habab, Mensa, Bogos, Ma- 
rea i Baraka, koje se uzdižu do 1200 m, onda dolaze visoravni Tigreje 
s gradovima Adua (1960 m) i Aksum (2100 m). Južno cd njih sliede vi- 
soravni Temben, Enderta i zapadna Amhara. Jezgru ciele abesinske vi- 
sočine tvori jezero Tana s planinama Lasta i Simen, koje se dižu od 
2000 do 3000 m, te visoravni Vogera (2500 m), Godžam i Šoa (2650 m). 
Prema jugu padaju planine do 2200 m. U svim ovim visoravnima uzdižu 
se bezbrojni pojedini strmi vrhunci u obliku piramida, stupova ili 
benastih litica zvanih »Amba«. Mnogi od tio bregova dosižu visinu 
vječnog sniega. Tako ima vrhunac Selke u simenskom gorju 4250 m. Abba 
Jared 4563 m, Bahit 4485 m, Abuna Josef 4296 m a Ras Dašan 4620 m. 
Ras Dašan je najviši vrh u Abesiniji. Preko ovog visokog gorja vode 
iz Tigreje u Amharu klanci i visoki putevi (2600 do 3768 m). Na visoravni, 
“gdje se nalazi jezero Tana uzdižu se također ovakovi bregovi. Džebel 
Čok u Godžamu mjeri 4150m, Džebel Guna u Amhari 4280 m, a Džebel 
Kollo u Šoi 4300 m. Iztočni dio abesinske visočine, koja dosiže najviše 
3240 m, kruni gorski lanac, koji se proteže od sjevera prema jugu, pa 
ima vrhunce od 2600 do 4100 m. Ta se visočina naglo spušta na sjeveru 
u Samharu, a na jugu prema koritu rieke Havas. 

3. Visoki položaj abesinske zemlje s vrhuncima vječnog 
sniega i leda daje po svojoj prirodi izvore mnogim riekama 
i potocima. Jedan dio tih rieka teče prema iztoku, te se 
slieva u Crveno more i u Indijski ocean, dok drugi teče prema 
zapadu, slieva se u Nil, a s njim u Sredozemno more. 

Na iztočnu stranu teku Chor Baraka, koji izvire u planini Anseba 
a slieva se u Crveno more, nadalje Šebehli i Vebi Giveni, koji se kod 
grada Džub slievaju u Indijski ocean, Na zapadnu stranu. u Nil se slie- 
vaju Bahr-el Asrak ili Modra rieka koja izvire u blizini jezera Tana, pa 
teče najprije kao Abai, a onda kao Nil, zatim Atbara, koja izvire u go- 
rama Wollo Galla, Takaseh, koji izvire u gorju Abuna Josef, te Mareb, 
koji dieli Etiopiju od Eritreje. Osim pomenutih rieka imade i takovih, 
koje izviru u abesinskim gorama, pa se slievaju u jezera i ovdje ostaju. 
Tako se rieka Havaš na jugu slieva u jezero Abhebad kod oaze Aussa, 
a Gibbe-Omo u jezero Lago Rodolfo ili Basso Narok, Na sličan se način 
gube rieke Kalkal, Erebti, Dergaha, Golima, Mukki, Katara, Galana 
Sagan. 

Sve abesinske rieke imadu značaj gorskih potoka s čestim 
vodopadima i jakim padom. Dok u ljetno suho doba nemaju 
mnogo vode, nabujaju u vrieme tropskih kiša, pa.se uz bučni 
šum ruše u dubine i ponore. 

Od jezera najvažnije je jezero Tana, koje leži 1755 m 
nad morem, a mjeri 95 km u duljinu i 65 km u širinu, te obuhvata 
površinu od 3630 četv. km. Istina Basso Narek je mnogo veće, 
ali Abesiniji pripada tek u sjevernom svom dielu. Ostala su 





% Sr. Carlo Conti Rossini, Storia d'Etiopia 1. Milano 1928., str. 33. 
Fr. Kaulen: »Aethiopien und Aethiopier« u Jos. Hergenrother-Fr. Kau- 
len: »Kirchen-lexikon« I. Freiburg i. Br. 1882., str. 291. — Carlo Conti 
Rossini, L'Abissinia, Roma 1929. str. 7 (Orografia), 

jezera manja i od manje važnosti. Ovamo spadaju jezera Zuai 
i Hora na jugu od Adis Abebe, zatim Lago Regina Margherita 
(Abai), Lago Stefania, jezero Ašanghi, Haik, Ardibbo i Assale. 

Abesinija obiluje hladnim izvorima dobre pitke vode, ko- 
jima imadu osobito visoke planine zahvaliti svoju plodovitost. 
Osim toga imade Abesinija mnogo mineralnih vrela i 
toplica. Tako u Samhari južno od Massaue, kraj jezera 
Tana, te u jugo-iztočnoj Šoi. Toplice u Fin-Finni imadu vodu 
sa Glauberovom soli od 79 stepena Cels.* 

4. Premda Abesinija spada među tropske zemlje, ipak radi 
svog visokog položaja imade umjerenu i ugodnu klimu. U kli- 
matskom pogledu razlikuju geografi u Abesiniji tri područja: 
1. područje Quolla uz obalu i na bregovima do 1800 m. Tu 
vlada srednja temperatura od 20 stepena Cels., uz koju uspieva 
tropska vegetacija. Tu raste smokva, tamarinda, banana, bam- 
bus, sikomora, pamučno drvo, drvo s gumi sastavinom, maslina, 
limun, te razne vrsti žitarica. U ovom području raste i kava, 
koja uspjeva osobito u pokrajini Kaffa na jugu. — 2. područje 
Voina Dega u visinama od 1800 do 2500 m sa subtropskom 
klimom. U tom području nalaze se glavna kulturna središta Abe- 
sinije. To je područje zdravo, bogato i vrlo ugodno. Tempera- 
tura ne prekoračuje 25 stepena, a ne spušta se ispod 12 stepena 
Cels. I u najvrućem mjesecu je srednja toplina 20 stepena Cels. 
Tu je vegetacija bujna i različna, vrlo pogodna za ratarstvo 
svake ruke. Ovdje raste poglavito plod dura, iz kojega Abe- 
sinci peku tvrdo pecivo, ječam, pšenica, proso, dagussa, od koje 
pripravljaju alkohol, te vinova loza, osobito u krajevima oko 
jezera Tane. — 3. područje Dega obuhvaća krajeve više od 
2500 m. Ti su krajevi ili goli ili pokriti donekle šumama. Preko 
dana je temperatura 8 do 10 stepena Cels., dok na vrhuncima 
pada ispod ledišta. Imade tu liepih pašnjaka. Tu se može naći 
još akacija, divlja maslina, euforbija i plod zvan cusso (Hage- 
nia abyssinica)." 

5. Podzemno mineralno blago Abesinije nije još iz- 
traženo. Vrlo je vjerojatno, da Abesinija imade zlata. Dokaz je, 
što se zlata nalazi u susjednoj Eritreji, koja nema ni izdaleka ge- 
oložkih preduvjeta za zlatnu rudaču, kao Etiopija koja je vrlo 
slična Transvaalu, gdje se nalazi zlata u izobilju. Dosadanji su 
pokusi pokazali, da imade zlata u Godžamu, u Tigreji te u 
krajevima oko Valege i Enareje. U Godžamu i Tigreji imade 
dragog kamenja, kao ametista, ahata, porfira, jaspisa, pače i 
diamanta. U okolici Valege imade platine, u Harraru petroleja. 





* Sr. Corrado Rosi, Abissinia, Milano 1935., str. 14—16. Carlo Conti 
“Rossini, L'Abissinia, Roma 1929. str. 9—12 (Idrografia). 

5 Fr. Corrado Rossi, op. cit. str. 12—14. — Carlo Conti Rossini, op. 
cit. str. 35. Rossini, koji je lično boravio u Abesiniji, pa dobro pozna ta- 
mošnji jezik, zove nizke predjele »Qualla«, a visoke »Daga«. — Carlo 
Conti Rossini, L'Abissinia, Roma 1929. str. 13. (Stagioni, Clima). 

Kod Gondara, Samare i u Amhari ima kamenog ugljena. U do- 
lini rijeke Takaseha ima bakra, kositra, srebra i željeza. Rudno 
blago Abesinije nije se u vrieme abesinske samostalnosti izko- 
rišćivalo, jer domaće vlasti nisu marile, a evropski su iztra- 
živači imali mnogo borbe s narodnim sujevjerjem. Prosti je puk 
mislio, da su bieli kopači u vezi sa zlim dusima, pa da će donesti 
nesreću ljudima, blagu, žetvi, berbi i cieloj zemlji.“ 

6. Najstariji stanovnici Abesinije bili su Kušitii 
Hamiti. Ostatci ovih prastanovnika nalaze se sada još samo u 
Agavu. Jezik ovih stanovnika, osobito u Agaumederu i Lasti je 
kušitski. Dosta rano, ali još davno prije Krista useliše se u Abe- 
siniju neka semitska arapskaplemena, koja postadoše go- 
spodari Abesinije i nosioci kulture. Najodličnije je pleme ono, 
koje se naselilo u Tigreji, te koje je stvorilo aksumsko carstvo. 
To je carstvo, kako ćemo kasnije vidjeti, postalo kršćansko i 
vrlo kulturno. Jezik toga plemena postao je službenim abesin- 
skim jezikom, jezikom državnim, crkvenim i pravnim. Taj se 
jezik zove Geez. 


Kako se usavršavalo carstvo aksumsko, tako se usavršavao i taj 
službeni abesinski jezik. Od 14. stoljeća dalje, odkako se Negus preselio 
iz Aksuma na jug u Amharu, prestao je jezik Geez biti živim jezikom. 
Geez je ostao i dalje književnim, pače i službenim crkvenim jezikom, 
pa to je ostao do danas. Ali u porabu je iza 14. stoljeća došao amhar- 
ski jezik. Odsada se amharski jezik naziva Lesana Negus, t.j. 
jezikom cara. Amharsko je narječje između svih Semitskih jezika gra- 
matički_i leksikalno najbliže jeziku Geez, no nije kćerka Geez jezika, 
nego je kćerka nekog nepoznatog Geezu najsrodnijeg semitskog jezika. 
Ma da amharsko narječje sve do danas nije postalo književnim jezikom, 
ipak je u tom narječju pisano dosta knjiga za puk. Uz ova dva jezika 
odnosno narječja, imade u Abesiniji više dialekata, kao sjeverno-tigrej- 
ski i južno-tigrejski, : 

Kušitima u Agavu srodno je pleme Falašas u simenskom 
gorju. To su potomci nekog doseljenog arapskog plemena, koje 
je prihvatilo židovsku vjeru. Neki drže, da su Falašas uopće 
useljeno židovsko pleme. Oni do danas tvore narodnu cjelinu 
u brdinama Simena. Ali raspršeni živu i u drugim pokrajinama 
na zapadu od Takaseha, kao u Vogeri, Valkaitu, Čelgi, Dembei, 
'Tankalu, Agaumederu i Kvari. Oni rabe stari zavjet u Geez 
jeziku, imaju svoje svećenike, svoje bogomolje, svoje proroke 
i vrače. Obdržavaju subotu, starozavjetne svetkovine i zakone 
o čišćenju. Čudoredniji su, čišći i marljiviji od drugih Abesi- 
naca, pa i kršćana. Bave se ratarstvom i obrtima, osobito ko- 
vačkim, lončarskim i tkalačkim zanatom. Najbolji su graditelji 
u Abesiniji. Ciene, da ih ima 100.000 do 200.000. 

Sve niže predjele Abesinije nastavaju danas plemena 
Galla, koja su u 16. stoljeću iz nutrinje jugozapadne Afrike 
provalila u Abesiniju, pa se malo po malo raširila po Enareji, 


% Sr. Corrado Rossi, op. cit. str. 12—14. — Carlo Conti Rossini, 
T/Abisinia, Roma 1929. str. 18. s. (Minerali). 

Damotu, Godžamu, Švi, Angotu, Amhari i Begemederu. Ple- 
mena Galla oboriše se na Arape, kao i na Abesince. Arapi 
podlegoše, dok ih Abesinci zaustaviše. Galla plemena su na pol 
crnačka, a na pol arapska. Crne su puti, ali ne tako kao pravi 
crnci. Njihova je rasa zdrava i dugog života. Prvobitno su bili 
pogani, teisti. U Abesiniji primiše kršćanstvo, u iztočnim kra- 
jevima islam. Oni na skrajnjem zapadu ostadoše pogani. Polja 
svoja obrađuju marljivo i pomno, a znadu kovati dobro oružje. 
Njihove grupe sačinjavaju u nekim dolinama samostalne obćine, 
a negdje plaćaju danak Abesincima. Diele se u mnogo manjih 
plemena. 5 

€ Na obrancima visočine između Massaue i Sule stanuju 
plemena S oh os, koja imadu svoj vlastiti jezik. Njima su srodna 
plemena Afar, koja stanuju južnije. 

Carlo Conti Rossini u svom.stručnom djelu »L'Abisinia« 
veli, da je Abesinija, »cio muzej naroda i jezika«. Proučavajući 
Abesiniju našao je on u njoj 6 glavnih vrsti jezika sa 40 pod- 
vrsta. 1. vrsta jezika jesu sem'itski jezici: Geez, u kojem 
je pisana ciela stara abesinska književnost; Tigr €, kojim se 
govori u sjevernoj Eritreji, na otoku Dahlak, u Massaui, 
u Samharu, Saheclu, Mensi, dolini Anseba, dolini Barka, dolini 
Algheden i Sabderat; Tigrai, kojim se govori u Tigreji, abe- 
sinskoj Eritreji, u nekim pokrajinama zapadne Tekaze i jugo- 
iztočno do jezera Ašanghi; Amharski, kojim se govori u 
srednjoj Abesiniji (Amhara, Begameder) u južnoj Abesiniji 
(Šoa), zapadnoj (Godžam, Damot, Dembia, Semien); Gafat, 
kojim se nekad govorilo u zapadnoj Amhari, zapadnoj Šoi, ju- 
goistočnom i južnom Godžamu do modrog Nila; Guraghč, 
kojim govore neka plemena na jugu Havaša između jezera 
Zuši i rieke Omo; Harari, kojim se govori u gradu Harrar 
u jugoistočnom dielu pokrajine Šoa. — 2. vrsta jezika jesu ji 
zici Agau. To su kušitski jezici, koji su živjeli u Abesiniji 
prije semitskih jezika, a zadržali su se u 4 razna narječja u 
lasti, dielu Eritreje (Heren), Dembiji, Kvari, Uagari, Semienu 
i Agaumederu. — 3. vrsta jezika je sjevero-kušitski 
jezik Begia u dolini Barca'i sjevernoj Eritreji. — 4. vrsta 
jezika jesu donjo-kušitski jezici: Saho na neprohod- 
nim klancima između zaljeva Arafali i visočine Akele-Guzai, 
Šimezana i Agame; Afar između Crvenog mora i zaljeva 
Tagjura; Somali na iztoku Abesinije od Harrara i Džibuti-a 
do zaljeva Aden i rieke Tana; Galla na jugu od rieke Webi, 
iztočno od Lago di Margherita sve do indijskog oceana. — 
5. vrsta jezika jesu jezici Sidama, kojih ima 10 podvrsti, 





7 O pučanstvu Abesinije sr. Corrado Rossi, op. cit. str. 123—126, te 
132—135. Nadalje opširan članak »Le genti prime« u djelu Carla C: 
Rossinia: »Storia d'Etiopia« str. 65—89. — Sr. i Josip Sučević, Abesi 
Zagreb 1935., str. 12—16 (Jeron. Sv.). Carlo Conti-Rossini, L'Abissinia, 
Roma 1929. str. 19—36. 

među njima Caffa, Walamo, Dauro, Kambatta, Hadia, Sidamo, 
Gacamba, Koira, Yangaro i Bambela. — 6. vrsta jezika jesu n il- 
ski jezici: Kunama, Baria, Mao, Mekan, Čere, Murle, Bume, 
Gunza, Gamila, Masongo, Naa, Ghimirra, Dima, Dume i Konso, 
kojima se govori uz rieku Nil. 

Kako se,vidi, Abesinija je topografski i etnički vrlo kom- 
plicirana zemlja, napučena mnogobrojnim nemirnim i rato- 
bornim plemenima, koja vole svoju slobodu, pa ju u svojim gu- 
durama i dolinama znadu i braniti. 


2. Građanska poviest Abesinije 


Stara politička poviest Abesinije zavita je u tamnu ko- 
prenu. Stari grčki pisci spominju Etiopljane. Homer ih zove 
»najudaljenijim od ljudi, koji stanuju na okeanu«. Hesiod 
ih smješta u Libiju. Herodot razlikuje dvojake Etiopljane: 
azijske u Beludžistanu i Afganistanu, te afričke u Libiji oko 
grada Meroe. Ove smatra Herodot najvećim i najljepšim lju- 
dima, ma da su na nizkom stepenu kulture. Kadkada nazivaju 
klasici Etiopljanima crnce bez razlike podrietla. 

Sv. Pismo starog zavjeta češće spominje Etiopiju i Eti- 
opljane, pa ih istovjetuje sa zemljom Kuš i s Kušitima. Pod 
Etiopljanima razumieva Sv. Pismo zagasito bojadisane potomke 
Hamova sina Kuša. Kako su se ti razširili po raznim stranama 
svieta (Arabija, Afrika, Azija), imade zemlja Kuš vrlo neodre- 
đene granice: od Aderbeidžana sve do Egipta. U užem ipak 
smislu razumieva Sv. Pismo pod Etiopijom zemlju izpod Egipta 
(Aethiopia supra Aegyptum), t. j. kraj koji obuhvaća današnju 
Abesiniju, Nubiju, Adal i Somaliju. 


a) Najstarija poviest 

U poviest ulazi Abesinija dosta kasno, jer nema sačuvanih 
. vlastitih poviestnih spomenika. Za njenu najstariju poviest 
možemo sazmati tek po susjednim kulturnijim narodima, koji 
imadu svoju poviest. Takav jedan susjedni narod jesu Egipćani. 
Abesinija je prva zemlja na jugu od Egipta. Sam tok rieke Nil 
vodi prirodno u tu zemlju. Nije dakle moguće, a da Abesinija 
nije bila u kakvom takvom saobraćaju s Egiptom. I doista 
Egipat je od najstarijih vremena podržavao veze s Abe- 
sinijom. 
Egipatski spomenici raznoliko nazivaju Abesiniju i njezine stanov- 
nike već prema tome, da li misle krajeve na jugu od Egipta ili na 
iztoku. Zemlju na jugu zvahu »zemlja Nehse ili Nehese« (»Tu- 
nehćscen). Imenom Nehse nazivahu Egipćani sve stanovnike južno od 
Egipta zagasite, bakrene boje. Njih nazivahu i imenom K uš (hebrejski 
Kuš, asirski Kusi, koptski Koš). Zemlju na iztoku prema Crvenom moru 
nazivahu Punt ili To-Neter (Terra divina). Krajevi iztočno od Nila 
nazivahu se To-Neter (Terra divina), jer se ondje rađa Bog, t. j. Sunce. 
Punt ili zemlja To-Neter bijahu Egipćanima svi krajevi oko Crvenoga 

mora, koji nisu pripadali Egiptu i Sinaja. 

Kako su Egipćani trgovinom pribavljali sebi građevno drvo u Fe- 
niciji i Libanonu, tako su u Abesiniji pribavljali razne mirodije, osobito 
tamjan, koga su mnogo trebali u svom bogoslužju. Uz mirodije kupovali 
su u Puntu drvo sikomore, drvne izlučine (boswelia lucifera i boswelia 
papyrifera), mirhu (commifora abyssinica) i sl.“ 

Prvi puta ulazi Abesinija u poviest za egipatskog kralja 
Sahure, koji je vladao g. 2750. pr. Kr., a ubrajamo ga u 5. 
egipatsku dinastiju, dakle u onu, 'koja je vladala poslije gradi- 
telja velikih piramida. Sahura si je u, Crvenom moru sagradio 
mornaricu, koju je poslao u zemlju Punt, dakle u primorje 
današnje Abesinije. Nema sumnje, da ova ekspedicija nije bila 
prva ove vrste u abesinske krajeve. Iz egipatskih se spomenika. 
razabire, da su se u Egiptu već prije 3000 godina pr. Kr. upo- 
trebljavale mirodije te zemlje." Ekspedicije u zemlju Punt 
stavile su se i poslije kralja Sahure za vladara iz 6. dinastije. 
Jedan napis iz vremena kralja Merira Pepi (2625—2475) 
spominje mirodije iz abesinskog kraja Vadi Hamamat. Odno- 
šaji između Egipta i Abesinije bili su osobito živi za vladanja 
kraljice Hat-scep-sut (Hačepsut, 1501—1480.), kada je 
zemlja Punt uobće bila pod vrhovnom vlasti Egipta. Na relie- 
fima u hramu kraljice Hačepsut, posvećenom bogu Ammonu 
na lievoj obali Nila kraj Teba, danas Deir-el-Bahari, nalaze se 
prikazi puntskih krajeva, produkata i ljudi. Smiona ova i ohola 
vladarica, kćerka faraona Tutmosisa I., a sestra Tutmosisa II. 
i Tutmosisa III., odaslala je u zemlju To-Neter ili Punt mor- 
naricu od više velikih brodova sa 350 vojnika. Svrha je bila ne 
puko trgovanje, nego osvajanje zemlje. Poduzeće je uspjelo. 
Kraljica je ovjekovječila svoju pobjedu na portalu htama boga 
Ammona u Deir-el Bahari, a u svetom gaju nilske doline kraj 
hrama nasadila je 301 komad sikomore iz zemlje Anti. 

Što je činila kraljica Hačepsut, činili su i njezini nasljed- 
nici, osobito Tutmosis III. On je u 32. godini svog vladanja 
zavladao u Sudanu, u Puntu i nad narodom Uauat. 10 godina 
kasnije svjedoče veliki nadpisi u Karnaku, da je iz Punta do- 
vezeno 1685 mjera raznih mirodija. Tu je prikazan kraljev mi- 
nistar Rekhmerč, kako prima mirodije iz Punta. Punt je bio 
pod vrhovničtvom Egipta za moćne 19. egip. dinastije, iz koje 





* Sr. Carlo Conti Rossini opisuje, kakav su danak morale plaćati 
vazalske zemlje Egiptu. To su: stoka, robovi, slonova kost, leopardske 
kože, ebanovina, arapska teklina, mirodije, perzijski plodovi (minusops 
Sehimperi), a nada sve zlato. Sve se te stvari nalaze u grobovima fa- 
raona iz 5. dinastije. I strani vladari su takove stvari od egipatskih fa- 
raona, kako se razabire na pr. iz nasipa, nađenih u 'Tel-Amarni. Tako 
piše babilonski kralj Assur-Uballit iz Asirije kralju Akhenatenu, neka 
mu šalje zlata, jer »Zlata ima u Egiptu kao pieska«. Kralj Burnaburiaš 
piše faraonu Amenofisu IV.: »Pošalji mi mnogo zlata, kao tvoj otac.« 
Kako se razabira iz anala faraona Tutmosisa III., dobivao je Egipat 
najviše zlata iz sjeverne Nubije i iz bregova zemlje Kuš, t. j. iz Abesi- 
nije. Sr. Carlo Conti Rossini, Storia d'Etiopia. Milano 1928., str. 41 s, 

*'Sr. Dr. Ante Messner-Sporčić i Dr. Grga Novak: »Abesinija« u 
»Hrv. Enciklopedija« Zagreb. 1941. I. str. 12 ss. 

su snagom i slavom odlikovali faraoni Set I., Ramses III. 
i IV. Osobito je Ramses III. dobavljao velike količine mirodija 
iz Punta bogu Tum u Heliopolu, bogu Ftahu u Memfisu, bogu 
Ammonu i bogu Ra u gradu Muro di Sedek.'" 

Iza 20., a još više iza 21. dinastije pada moć Egipta. Faraoni nisu 
više u stanju slati oružane pohode u južne zemlje. Sudan postaje slo- 
bodan, isto tako sinajski poluotok, Palestina i Punt. Egipat ne može više 
spriečiti, da drugi okolni vladari čine vojne i trgovačke pohode u Ara- 
biju i Abesiniju. Tako je u vrieme hebrejskog kralja Salomona (971— 
931.) priredio jednu ekspediciju tirski kralj Hiram. To je ona ekspedi- 
cija, o kojoj govori I. Kr. 9, 26—28: »I sagradi Salamon lađe u Etsion- 
Gheberu, koji je kod Ajlata na obali Crvenoga mora u zemlji Edom. 
I posla Hiram na tim lađama sluge svoje, lađare vješte moru, sa slu- 
gama Salamonovim. I dođoše u Ofir, i uzeše odande zlata za 400 tale- 
nata i donesoše to kralju Salomonu«. Taj Ofir smatraju gradom Ma- 
Afirom u srednjoj Arabiji. 


b) Kraljevstvo Meroe. 


U to doba slabe egipatske moći oslobađa se Abesinija tuđeg 
skrbničtva, pa se u njoj stvara moćna samostalna država sa 
sielom u Meroe. Ta je država u 8. st. pr. Kr. bila tako 
moćna, da je napadala sam Egipat. Što više bila je tako moćna, 
da je zavladala samim Egiptom. Poviest Egipta kazuje, da je 
25. dinastija bila uobće etiotska. Iz te su dinastije bili kraljevi 
Šabaka (717—705.), Šabataka (705—691) i Tarhaka 
(691—664)." Četvrta knjiga kraljevska (19,9) spominje toga 
Tarhaku kao kralja etiopskog u vrieme judejskog kralja Eze- 
kije. Tog Tarhaku nazivaju asirski spomenici izričito kraljem 
od Meroe. Sigurno je, da je Zara Etiopljanin (II. Dnev. 14,9) 
bio kralj u Meroe. Vjerojatno je i kraljica Kandace, koju spo- 
minju Djela Apost. (8,27) bila etiopska kraljica. Središte starog 
etiopskog carstva bijaše grad Meroe. Ruševine tog grada još 
se danas vide kod mjesta Begerauieh, sjevero-iztočno od Šen- 
di-ae između Nila i Atbare. Uz ruševine se dižu ovdje i dva 
niza ovećih piramida. Grčki geografi u vrieme Ptolomejevića 
točno označuju granice kraljevstva Meroe. Eratosten iz 


1 Carlo Conti Rossini navodi, kako se pojedini faraoni na egipat- 
skim napisima hvastaju, da su svojim bogovima dopremili velike ko- 
ličine mirodija. Tako na pr. Ramses III, govori o napisu bogu Ammnonu 
u Thebama: »Obraćam lice svoje prema Iztoku i određujem da ti sve 
poglavice Punta donesu svoj danak miomirisnih teklina, kad, miomirise 
i svako drvo miomirisno«, Bogu Tumu u Heliopolu piše isti faraon: »Sa- 
gradio sam ti prevoznu lađu i galije snabdjevene ljudima, da u tvoju 
riznicu i u tvoju žitnicu donesu plodove zemlje To-Neter«. Plodine 
dakle vazalskih zemalja išle su u riznicu carsku i u riznicu svećenika 
egipatskih hramova. Količina tih plodina bila je velika, jer je na pr. 
sam Ammon u Thebama dobio jedanput 300 »utena«, što čini 32.000 kg, 
a isto toliko je dobio Tum_ u Heliopolu. Sr. Carlo Conti Rossini, op. cit. 
str. 49 ss. 

11 Sr. »Tabulae synchronisticae historiae sacrae et profanae usque 
ad Christum natum« u djelu »Historia sacra antiqui Testamenti« od Dr. 
Herm. Zchokke-a, Vindobona 1903., str. 358—365. 

Cirene (rođ. 276. pr. Kr.), treći bibliotekar aleksandrijski, koji 
je napisao geografiju svih zemalja, što su ih poznavali Grci, 
opisuje kraljevstvo Meroe kao ogroman otok, što ga tvore dva 
pritoka Nila: iztočni Astaboras (Atbara) tekući iz jednog iztoč- 
nog jezera, i zapadni Astasoba (Astapus ili Abai) tekući iz 
južnih jezera. Eratosten izbraja jezera i narode, što stanuju u 
blizini, kao što su Sembriti, Megabari, Blemijci, Trogloditi 
s iztočne strane, te Nubijci i Libijci sa zapadne strane.'* 


c) Aksumsko carstvo. 


Ime Etiopije prenesoše kršćanski Abesinci na mlađe eti- 
opsko carstvo, koje se po glavnom gradu Aksumu zove i 
aksumsko carstvo. Početak ovog carstva nije historički. 
osvietljen. 3 

Domaća predaja Abesinaca, sadržana u kraljevskim popi- 
sima i u knjizi Kebra Nagast, veže početak carstva i aksumske 
dinastije s židovskim kraljem Salomonom. Prema toj 
predaji bila je aksumska kraljica Makeda ona Regina Saba, 
koja je došla u posjete kralju Salomonu, da vidi njegovu moć 
i veličinu. Predaja je povezala tu Makedu sa Salamonom tako, 
da je ona navodno Salamonu rodila sina, koji se zvao Ebna 
Hakim ili Menilehek (Menelik). Taj je bio odgajan od 
svog otca Salamona u Jeruzalemu. Poslije je došao u Aksum. 
Sa sobom je prema predaji doveo ne samo židovske svećenike, 
nego navodno i kovčeg zavjetni, koji je postao narodna svetinja 
Abesinaca. 

Od tog praotca navodi predaja listu od 20 kraljeva do 
kralja Bazena, koji je vladao u Aksumu u vrieme Kristovo. 
Nova lista od 31 (nekad 10, a nekad 14) kraljeva izbraja kra- 
ljeve od Bazena do braće Ella-Abrehei Ella-Acbehe, 
u vrieme kada je Abesincima donesao kršćanstvo Abba-Salama 
(Frumencije). Od Ella-Abrehe i Acbehe postoje opet raznolike 
liste aksumskih kraljeva do dinastije Zagnu u 10. stoljeću. Liste 
se međusobno razlikuju, pa se slažu tek u nekim vladarskim 
imenima. 

Ova domaća predaja nije historički zajamčena, pa se zato 
veća važnost polaže na vanjska vrela, osobito na novce i nad- 
pise, koji tvore vjerodostojno vrelo. Iz nađenih se novaca ra- 
zabire, da je aksumisko carstvo stajalo pod kulturnim uplivom 
grčkim, jer se na novcima nalaze reliefi iz grčkih mita.“ 


12 Sr. Carlo Conti Rossini, op. cit. str. 57—58. Tu izbraja R 
i druge grčke pisce, koji su pisali geografske knjige o Egiptu i bli 
državama. Osim Fratostena iz Cirene spominje Agatarchida iz Cnida, 
učitelja Ptolomeja VII. Sotera, Artemida iz Efeza, koji je živio o. g. 106. 
pr. Kr. i dr. 

13 Sr. E. B. Coulbeux, Histoire politique et religieuse de IAbessy- 
nje, Paris 1929., str. 10. 

d) Pokrštenje Abesinije za sv. Frumencija. 


Abesinija je od davnine kršćanska zemlja. Kada je kršćan- 
stvo u tu zemlju uvedeno, o tom postoje razna mnienja. Imade 
ih, koji tvrde, da su prvi apostoli Abesinije bili sv. Bartolomej 
i sv. Matej. Drugi bi rado, da je apostol Abesinije bio eunuh 
arapske kraljice Kandace, njezin državni rizničar, koga je po- 
krstio đakćn Filip.“ No te tvrdnje nisu historički dokazane. 

Prvo historičko svjedočanstvo za pokrštenje Abesinije daje 
Akvilejac Tiranije Rufin (i 410.) u svojoj »Crkvenoj 
poviesti«."" To se pokrštenje zbilo za cara Konstantina Velikoga 
na osebujan način. 


God. 316. pođi dva mladića Frumencije i Edezije (zvan 
i Sidrakos) u pratnji liečnika Meropija (ujaka Frumencijeva) iz Tira u 
Feniciji na morski put, da iztraže etiopsku Indiju. Za Frumencija kaže 
Rufin, da je bio Rimljanin, rodom iz Tira. U jednoj luci Crvenog mora 
budu od urođenika uhvaćeni i zarobljeni. Dok je ostala brodska pratnja 
bila poubijana, budu oba liepa mladića kao robovi odvedeni etiopskom 
kralju u Aksum. Kralju se svidješe čedni i vrlo obrazovani kršćanski 
mladići, pa stekoše njegovo povjerenje u toliko, da su napredovali u 
državnim službama sve više i više. Kralj im je dopustio, da smiju slo- 
bodno izpoviedati svoju kršćansku vjeru. Maio prije svoje smrti dade 
kralj obojici slobodu, Iza smrti kraljeve zamoli kraljica Frumencija i 
Edezija, da ostanu na dvoru, pa da joj pomažu u uzgoju priestolonas- 
ljednika i u upravi države. Vršili su dakle odličnu službu regenta. Fru- 
mencije upotriebi svoj položaj, da od kršćanskih grčkih trgovaca, koji 
zu poravlie u Abesiniji, i od pokrštenih urođenika stvori kršćansku 
obćinu. 

Kad su kraljevi sinovi Ahreha i Acbeha preuzeli uprave zemlje u 
svoje ruke kao punoljetni, ode Edezije u Tir, gdje posta svećenikom. 
Frumencije pak ode u Aleksandriju, gdje izviesti novog patrijara Ata- 
nazija (8387—378.) o napredovanju kršćanstva u Abesiniji i o velikim 
nadama na pravo pokrštenje te zemlje. Frumencije zamoli, neka se u 
Abesiniju pošalje biskup, koji bi pokrstio one barbarske krajeve. Atana- 
zije sazva sinod i nakon viećanja reče Frumencije: »Gdje ćemo naći 
drugog čovjeka, u kome bi stanovao Duh Sveti, do tebe, koji si tako 
zgodan za ovu misiju«. I zaredi Frumencija za biskupa Abesinije, pa mu 
dade nekoliko pomoćnika, da propoviedaju i krste Abesince. Frumencije 
se vrati u Aksum. Bilo je to oko g. 341. Njega su zvali Abba Salama 
(otac mira) ili Abuna (otac naš). 


Ovaj Rufinov izvještaj napominju svi kasniji historičari 
grčki (Teodoret I, 22, Sokrat I, 59, Sozomen II, 24). Istinitost 
Rufinova izvještaja, barem u drugom dielu, potvrđuje pismo 
arijevskog cara Konstansa, upravljeno g. 356. braći kraljevima 
u Abesiniji. U tom listu, koji se obćenito drži autentičnim, 
objeđuje car Frumencija, da mu je vjera sumnjiva jer kao pri- 
staša Atanazija nije htio primiti Arijevstva, pa poziva vla- 
dare, neka Frumencija pošalju u Aleksandriju, gdje će ga izpi- 





14 Sr. Djel. Ap. 9, 27—40. Međutim kraljevstvo Kandace valja tra- 
žiti u gornjem Egiptu, a ne u Etiopiji. Sr. Raymond Janin: »L'Eglise 
Ethiopienne« u »L'Unitć de L'Eglise«, Paris 1935., str. 553. 

15 Historia ecelesiastica, 1. 9. — Sr, Carlo Conte Rossini, Storia 
dEtiopia, Mileno 192. str. 146. : 

tati arijevski patrijar Georgije (356—362.). Kraljevi se ne oda- 
zvaše pozivu, kao ni sam Frumencije.'" 

Još jedamput pokušaše Arijevci uvesti svoje bludnje u Abe- 
siniju, u Aksum i u Tigreju, ali bez uspjeha. Arijevstvo se nije 
nikada udomilo u Abesiniji. Što više to je ime do današnjeg 
dana ostalo u puku kao rieč kletve. Tako je Abesinija u svom 
početku bila pravovjerna i u vezi s Rimom. Vidi se to odatle, 
što je njezin prvi apostol bio Rimljanin iz Tira i što je bio za- 
ređen od Atanazija, najvećeg branitelja pravovjerja, koji je bio 
u najužoj vezi s Rimom, gdje je u pape Julija (337—352.) lično 
tražio pomoći i zaštite. 

Činjenica, što je prvog biskupa Abesinije posvetio i poslao 
aleksandrijski patrijar, odlučila je za svu budućnost, da je Abe- 
sinija bila u crkvenom pogledu ostala vazda ovisna o Egiptu. 

Koje je krajeve pokrstio sam Frumencije, ne može se reći. 
Stalno je, da su mu u pokrštavanju pomagali aleksandrijski sve- 
ćenici, ai kršćanski Grci. Uobće Grci su bili izvrstni 
trgovci, pa su uzput propagirali i kršćanstvo. Središta grčke 
trgovine bijahu Aksum i okolica, zatim Adulis, luka na Crve- 
nom moru, te Dahlak. Iz Tigreje se kršćanstvo širilo u unu- 
trašnjost zemlje, a odavde od rieke Takazeh sve do jezera Tane. 
1 doista na jednom otoku ovoga jezera sačuvalo se dosada ime 
jedne crkve Kalis ili Akliš, koja siže u.5. stoljeće, a sjeća na 
grčko podrijetlo (Ekklesia). 

I nije to jedini historički spomenik prvotnog kršćanstva, U samom 
Aksumu našao se nadpis kršćanskog podrietla s imenom kralja Aizane 
ili Abrehe, prvog kršćanskog kralja, »koji je pjevao hvalu Bogu, 
jedinomu i pravomu Stvoritelju i Gospodaru svieta«. Kraljevi Abreha 
i Acbeha se spominju u etiopskom koledaru zajedno sa sv. Frumenci- 
jem kao osnivači kršćanske crkve u Abesiniji. U Aksumu postoji još od 
prvih vremena kršćanstva crkva, zvana Eda Sion (kuća sionska), 
koja potječe od prve braće kršćanskih vladara, Ma da je u 10. st. stra- 
dala od ognja, ipak se nalaze tragovi prve one kršćanske crkve. Napokon 
valja spomenuti jednu veliku crkvu, izdubenu u kamen kod Aibe u 
Inderti, koja je posvećena braći kraljevima Abrehi i Acbehi. Sve to po- 
tvrđuje istinitost Rufinova izvještaja.'? 








e) Zlatno doba abesinskog kršćunstva. 


Ma da je Abesinija imala svog biskupa sa sielom u Aksu- 
mu, i ma da se pomoću egipatskih svećenika i grčkih kolonista 


15 Sr, D. Placido de Meester O. S. B., »Un po' di storia della Chiesa 
Etiopica« u »L'Oriente Christiano e L'Unita della Chiesa«, Roma 1937., 
str. 12—15: de Meester zove braću aksumske kraljeve Abraha ili Abraka 
i Atsabaha. On drži, da su braća Aizana i Sazana, kojima je car Kon- 
stans upravio list, identični s Abrahom i Atsabahom. — Sr. Realency- 
clopedie f. prot. Theol. u. Kirche, Leipzig 1. 1896., str. 84. U svojim do- 
maćim izvorima nemaju Abesinci ništa o svom pokrštenju, nego Rufinov 
izvještaj. Sr. Synaxar za dan 26. Hamić (A. S. 27. listop. str. 267) i akum- 
ska kronika (ib. str. 289). 

1' Sr. D. Placido de Meester, op. cit. str. 15. — Carlo Conti Rossini, 
op. cit. str. 158—154. 

pomalo širila na sve strane, nije ipak ni izdaleka bila sva 
kršćanska. U puk je prodrlo kršćaristvo mnogo kasnije, tako 
te možemo govoriti i o drugom krštenju zemlje.“ 

Drugo pokrštenje Abesinije ide u drugu polu 5. stoljeća, 
kada jet. zv. »devet svetih rimskih monaha« 
između g. 460. i 480. došlo iz bizantskog carstva u Abesiniju. 
Ovi se monasi zovu »devet svetih romanwian«, t. j. devet svetih 
Rimljana, ne kao da su došli iz Rima u Laciju, nego jer potječu 
iz Novog Rima ili Bizanta. Njihova su imena sačuvali stari 
abesinski kronisti, te neke crkve u Tigreji i u okolici Aksuma, 
gdje da su ti monasi boravili i narod učili. Njihova su imena: 
Abba Mihael, zvan Starac, Abba Pantaleon, Abba Isaak, Abba 
Afse, Abba Guba, Abba Alef, Abba Yemata, Abba Likanos i 
Abba Sama." 

Veliko se pitanje vodi među učenjacima, jesu li ovi monasi 
bili katolici ili su bili monofiziti. Mnienja su podieljena. Jedni 
drže, da su ti monasi došli iz Sirije, pa su bili Monofiziti. Drugi 
opet drže, da su došli iz Egipta, pa da su bili pravovjerni. 

Pošto je crkva na kalcedonskom saboru g. 451. osudila 
Eutihovstvo i Monofizitstvo, veliki dio antiohijskog i aleksan- 
drijskog patriarata zauze stanovište protiv kalcedonskog sa- 
bora braneći jednu narav u Kristu. Abesenija se smatrala crkve- 
nom provincijom Aleksandrije, kao što se .Perzija smatrala 
crkvenom provincijom Antiohije. Pita se, nije li Abesinija u 





“doba Negusa Al-Ameda (455-—495.), koji je živio u doba kal- 


cedonskog sabora, stala uz Dioskura i Monofizite? Mnogi drže, 
da je Abesinija sliedila Aleksandriju, što bi bilo i prirodno. No 
jaki razlozi vojuju protiv toga mnienja. 

“Onih devet protjeranih monaha, što su u doba 460. do 480. 
iz Sirije ili koje druge sjeverne zemlje prebjegli u Abesiniju 
nazivaju se romanwian. Baš ime Rum, Romani, to jest Grci 
iz Bizanta (iztočno rimsko carstvo) kako su tada u Siriji i Pa- 
lestini nazivali Grke, pokazuje, da su ovi monasi bili vjerni 
kalcedonskom saboru, odnosno caru, koji je štitio tada kalce- 
donski sabor. Valja dakle zaključiti, da je Abesinija u drugoj 
polovici 5. st. bila još prosta od monofizitske zaraze. Čini se, 
da je Abesinija:i u 6. st. sačuvala pravovjerje. Dokaz je tomu, 
što se bizantski car Justin I. (518—527.) obratio na Ne - 
gusa Kaleba ili El-Esbana, učenika Abba Pantaleona. 


1% Cosmas Indicopleustes, koji je g. 520. poduzeo veliko putovanje 
u Arabiju i Indiju veli, da u Etiopiji imade črkava, biskupa i monaha. 
Sr. Christ. Topographia 1. 3. u Migne P. Gr. 88, 169. 

"* Sr. Placido de Meester, »Un po'di storia della Cliesa Etiopica« u 
»L'Oriente Christiano e L'Unita della Chiesa«, Roma 1937., str. 15. Dr. 
C. Kromrei i M. Liittke navode njihova imena ovako: Aragowi, Panta- 
leon, Garima, Alez, Sahan, Af&, Likanos, Adimata. Guba, pa misle da 
su ti monasi došli iz Egipta u Abesiniju za Negusa El Ameda oko g. 480. 
Oni učvrstiše kršćanstvo ondje. Sr. Realencyklopedie f. p. Theol. u. 
Kirche 1896, I.. str. 85. 

Justin je bio ogorčeni branič kalcedonskog sabora i protivnik 
Monofizita. On se obratio na Kaleba kao na brata moleći ga, 
da opremi vojsku i pošalje ju u južnu Arabiju, da zaštiti 
kršćane, koji su ondje bili okrutno progonjeni.“ Negus Kaleb 
posla u Aleksandriju poslanstvo, da obaviesti cara o uspjehu 
svog bojovnog pohoda u Arabiju (Yemen). Istodobno zamolio 
je Kaleb iz Bizanta novih apostola i novih misionara kršćanske 
vjere za Abesiniju. Znak, da kršćanstvo nije još prodrlo u svu 
zemlju ili da su se u puk uvukle mane, koje je trebalo odstra- 
niti. Kad su abesinski poslanici došli u Aleksandriju, učinili su 
poklon carskom gubernatoru Liciniju i katoličkom (melkit- 
skom) patrijaru Makariju, a da nisu ni pozdravili koptskog pa- 
trijara i da nisu pohodili koptski samostan sv. Makarija. Nas- 
ljednik Justinov car Justinijan odredi, da se u Abesiniju 
pošalju monasi jake vjere i visoke krieposti. Ovi stigoše u 
Aksum, gdje budu primljeni sa slavljem sa strane puka i sa 
strane kraljevskog dvora. Oni započeše odmah svoja apostolska 
putovanja navieštajući sveto Evanđelje, i to »čisto i nepokva- 
reno«. Uobće možemo baš 6. stoljeće smatrati najjačom dobom 
abesinskog krštenja. 

Abesinija je u to vrieme mnogo doprinesla širenju vjere 
kršćanske i izvan svojih granica. U južnoj su Arabiji procvale 
jake kršćanske obćine, što se ima zahvaliti pobjedama Negusa 
Kaleba ili E!-Esbana. Sve su ove obćine bile ovisne o sredi- 
štima abesinskih misionara, poslanih od pravovjernih Grka. Što 
više, Abesinci su politički i kulturno prodirali u Egipat i Pa- 
lestinu podržavajući dobre odnose s građanskim i crkvenim 
vlastima ovih zemalja, pa su u Egiptu kao i Palestini podigli 
samostane, koji su bili ovisni o maticama u Abesiniji i koji su 
postali cilj brojnih hodočašća pobožnog abesinskog puka. 

U vrieme Negusa Kaleba i u vrieme njegova sina Negusa 
Gabra Maskala razvio se u Abesiniji monaški život do 
velikog cvata, kao i drugdje u 6. vieku. Abesinci su voljeli ere- 
mitski način života, spojen s mnogim moljenjem i dugim posto- 
vima u samoći. Veliki promicatelj monaštva onoga doba bio je: 
Abba Aragavi. On je osnovao mnogo samostana, među 
njima i samostan Debra Damo, koji postoji do danas. 

Pod Negusom Gabra Maskalom nikoše i monaške škole, ta 
ognjišta svete znanosti. Prievod sv. Pisma na Geez jezik pripi- 
suje se samomu sv. Frumenciju, barem Novi Zavjet. Devet 
svetih monaha nastavi prievod svetih knjiga. Yeredu, učeniku 
Abba Pantaleona pripisuje se, da je sastavio Antifonarij Degva 
i da je uveo tri načina crkvenog pjevanja u etiopskoj crkvenoj 
glazbi. Drugi su monasi prevodili liturgičke i kanonske knjige. 
Prevodilo se iz grčkoga i koptskoga.“' 

£0 Sr. Theophanes. Cenfessor, Chronicon, Migne P. Gr. 108., str. 
488 ss. Procopius iz Gaze, De bello persico, 1. 17—20. Migne P. Gr, 87. 

#1 Sr, Placido de Meester, op. cit, str. 16 s. 

f) Prodiranje Monojizitstva u Abesiniju. 


Doba od sv. Frumencija, t. j. od g. 340., pa sve do konca 
6. stoljeća možemo smatrati zlatnim doba abesinskog kršćan- 
stva. Zle političke prilike razbile su ovo zlatno doba, uništile 
cvjetanje abesinskog kršćanstva, te prouzročile razkol i herezu. 
Tome su krivi Arapi. 

U svom bojnom naletu provališe Arapi g. 439. i u Egipat. 
Omar Un Elass (634—644.) po svom hrabrom vojskovođi 
Amru osvoji Aleksandriju. Bizantske trupe moradoše ostaviti 
glavni grad Egipta zajedno s katoličkim patrijarom Cirom, koji 
potraži zaklon u Bizantu. Monofizitski patrijar Benjamin 
dočeka Arape razkriljenih ruku videći u njima osloboditelje od 
mrzkog grčkog gospodstva. On sklopi s novim gospodarima 
Egipta pogodbu, da će prekinuti sve odnose s Bizantom i s Ri- 
mom. Koptski patrijari spasili su svoju vlast, ali uz težku 
ucjenu. Postadoše sluge kalifa. Moradoše ostaviti Aleksandriju 
i nastaniti se u novoj priestolnici države, u Kairu, barem od 
g. 970. dalje.? 

Arapi su u svim osvojenim zemljama sliedili istu politiku. 
Oni su svagdje pomagali krivovjerce protiv pravovjernih, da 
tako oslabe svoje najveće protivnike, a to su bili Bizant i Rim. 
U Perziji pogodovahu Nestorijevcima, u Siriji Jakobitima, u 
Egiptu Koptima. Gledali su da povećaju vlast heretičkih patri- 
jara. Tu su zgodu upotriebili i koptski patrijari. Nastojanjem 
njihovim a u sporazumu s kalifom Omarom bude određeno, da 
Abesinci ne smiju birati biskupa između svoga svećenstva, 
'nego im bude naloženo, da imadu za vjerskog poglavicu pri- 
miti od koptskog patrijara iz Kaira uz odobrenje kalifa. Od 
640. dakle godine dalje dobivali su Abesinci monofizitskog 

. Abunu iz Kaira. Prema tome su službeno bili i oni Monofiziti. 

Pa ipak Abesinija nije još dugo postala krivovjerna. Baš 
zato, što su Abesinci dobivali Abunu od Kopta iz Kaira, gdje je 
gospodovao Islam, nisu pali u razkol i herezu. Abesinski sveće- 
nici i njihovi monasi s pukom opirali su se dugo vremena, da 
prihvate nauku, što ju im je preko koptskog Abune slao patri- 
jar iz Kaira, pa su nastavili, da vjeruju i uče ono, što su vjero- 
vali i učili njihovi otci. Oni su obavljali bogoslužje, dielili svete 


#2 Poslanik opata Nikodema iz Jeruzalema na saboru u Fiorenci 
dne 2. rujna 1441. rekao je pred papom Eugenom IV. i cielim saborom 
među inim i ove rieči iz kojih se može razabrati, kako je dugo Abesi- 
nija u razkolu: »Prošlo je baš 800 godina, odkako se ni jedan od rim- 
skih papa nije udostojao poslati nam pozdrav ili bilo kakovu rieč«. Ovo 
je bila svečana izjava Abesinca pred saborom. Oduzmemo li od 1441. 
800 godina, dobit ćemo godinu 641. Aleksandrija je osvojena g. 639. — 
Sr. P. Mauro da Leonessa Cap.: »L'attuale stato della Religione Chri- 
stiana in Etiopia« u »L'Oriente Christiano e L'Unita della Chiesa«. Roma 
1931., str. 5. 

sakramente, kao i prije, posve nezavisno od Abune, poslanog 
iz Kaira." 

Dogodilo se, da Abesinci nekada uopće nisu htjeli primiti 
Abunu, što im ga je slao koptski patrijar. Tako g. 820. nisu 
htjeli primiti Abunu Tohonesa, koga. im je poslao pa- 
trijar Yusal*“ Kroz cielo jedno stoljeće nije Aksum imao 
&bune, t. j. od g. 830. do 920. Tek nakon jednog stoljeća uspjelo 
je Negusu Del Naedu dobiti monaha po svojoj volji pod ime- 
rom Abuna Petros, koga g. 930. posveti patrijar Kozma. 
Etiopski ga kršćani primiše s najvećim slavljem stavljajući u 
njega sve nade. On je uistinu obnovio crkvenu stegu, redio 
svećenike i reformirao bogoslužje. No radi nastalih političkih 
borbi, u kojima se nije znao snaći, bude i taj metropolit odpu- 
šten i prognan. Neki je Židov svojim spletkarenjem podjario 
kraljevski dvor protiv Crkve tako, da je Negus razorio crkvu 
u Aksumu i stao progoniti kršćane. Abesinci gledahu u tom 
kaznu Božju radi nepravde, koja se učinila Abuni Petru. 

Još se jednom dogodilo, da su Abesinci ostali dulje vre- 
mena bez Abune. Bilo je to u doba, kad je kalif Hakim 
(996—1021) progonio kršćane u Egiptu, pa i same Kopte. Na 
tisuće i tisuće egipatskih kršćana potražilo je utočišta u Abe- 
siniji. U to doba progona nisu koptski patrijari mogli poslati 
Abunu.u Abesiniju, da ne naškode tamošnjem kršćanstvu, a nisu 
ni smjeli, jer im to nije dozvolio kalif. Konačno je patrijaru 
Čirilu (1072—1092) uspjelo dobiti dozvolu od velikog vezira 
Badar-El-Gamala, da je Abesincima poslao Abunu u osobi mo- 
naha Severa. Posvetivši ga za abesinskog »Katolikosa« 
poslao ga u Aksum. Odsada su počeli aksumski metropoliti ra- 
biti i ovo ime. Sever stade revnovati za čistoću kršćanskih obi- 
čaja. Naročito pregne, da dokine mnogoženstvo, koje se uvrie- 
žilo nesamo u puku nego i na kraljevskom dvoru. Ali vidjevši, 
da nalazi oporbu kod Negusa, odustane od svoje revnosti. Isto 
se tako pokaza popustljiv prema egipatsko-arapskim vlastima 
u Egiptu. Unatoč političke neovisnosti Abesinije obveza se 
Abuna Severo, da će dozvoliti gradnju muslimanskih mošeja 
kraj svake kršćanske crkve na području svoje metropolite. Pro- 
tiv toga se digne abesinski kršćanski puk, te razori mošeje, a 
Abunu Severa protjera iz zemlje.“ 


25 Protestantski pisac Friedrich Heiler dopušta isto veleći: »Trotz 
dieser kirchenpolitischen Bindung an Alexandrien scheint die aetiopische 
Kirche noch mehrere Jahrhunderte lang die orthodoxe Lehre des Chal- 
cedonense festgehalten zu haben«: »Urkirche und Ostkirche«, Munchen 
1931., str. 493. — Sr. i Raymond Janin: >L/Eglise Ethiopičnne« u »L?Unitć 
de L'Eglise« Paris 1935., str, 554. 

%* Sr. Euseb. Renaudot, Historia patriarcharum Alexandrinorum ja- 
cobitarum. Paris 1713., str. 283. 

25 Placido de Meester, op. cit. str, 38 ss. Euseb. Renaudot, op. cit. 
str. 453—463. 

U ovakvim prilikama, kada je Abesinija bila doduše pravno 
ovisna o koptskom patrijaru, primajući od njega metropolita, 
no kad je taj metropolit bio stranac, Egipćanin, i kada ga kroz 
duge decenije nije ni bilo, ne može se točnije označiti 
doba, kada je Abesinija pala u krivovjerje. 
Tako je Abesinija unatoč crkvene ovisnosti o koptskom patri- 
jaru još kroz više stoljeća ostala pravovjerna. Živeći svojim 
životom i opirući se često narinutom tuđinskom Abuni ostala 
je Abesinija pravovjerna sve do konca 12. st. Ali malo pomalo 
uvriežilo se ipak Monofizitstvo u Abesiniji. Abesinski su Kršćani 
doduše višeput pokušali riešiti se sramotne ovisnosti o kopt- 
skom patrijaru, koji je često bio tek igračka u rukama arapskih 
vezira. Ali svi pokušaji doći do vlastitog episkopata razbiše se 
o spletke koptskog patrijara i politiku arapskih vlasti u Kairu.*'a 





Tako je abesinski dvor zamolio koptskog patrijara Gabriela II. 
(1131—1146.), da dopusti Etiopiji biskupski kolegij od 7 lica, broj koji su 
smatrali dovoljnim za ređenje biskupa. Kalif je dozvolio, ali je patrijar 
sve osujetio bojeći se, da bi mu izmakla prevlast na jugu. Sr. Raymond 
Janin, op. cit. str. 554. 





